**Nenad Nikolić** (Ненад Николић, 20. avgust 1961. – 30. april 1999) je bio bivši srpski fudbaler, levi bek. Tragično je izgubio život u svojoj 38. godini života, 30.04.1999 tokom NATO bombardovanja Jugoslavije. Iza sebe je ostavio ženu Snežanu i dvoje tada maloletne dece, sina Aleksandra (osam meseci starog) i kćerku Katarinu (dve godine staru).

Odrastanje
----------

Nenad je rođen u Lipljanu, Jugoslaviji, 20.08.1961. Kao veoma mlad se preselio sa porodicom u Zemun, iz rodnog Lipljana, da bi godinu dana kasnije još jednom promenio mesto življenja, ovoga puta na Petlovo Brdo, gde je i živeo do kraja života. Odrastao je sa sestrom bliznakinjom Nadom i starijim bratom Zoranom. Kao veoma mali je pokazao veliku dozu talenta i ljubavi prema fudbalu, koristio je svaki mogući momenat da trenira i da igra fudbal.

Karijera
--------

Kroz svoju fudbalsku karijeru nastupao je za FK Partizan, FK Čukarički, FK Žarkovo, FK Proleter Zrenjanin i Tacoma Stars, iz SAD-a.

Obrazovanje
-----------

Nenad je pohađao osnovnu školu "Vladimir Rolović". Nakon završetka osnovne škole upisuje i završava XIII beogradsku gimnaziju.

Porodica
--------

Nenad je bio veoma porodičan čovek, ona mu je bila na prvom mestu. Nenadov kum je bio Vesko Mihajlović, poznati fudbaler sa Kipra. Imao je sestru bliznakinju Nadu, i starijeg brata Zorana. Bio je oženjen Snežanom Nikolić, i imao je dvoje dece, sina Aleksandra i ćerku Katarinu.

Porodični posao
---------------

Nakon povratka iz Amerike, Nenad se odlučuje da pokrene porodični posao. Otvara prehrambenu prodavnicu u beogradskom naselju Banovo Brdo, u neposrednoj blizini stadiona fudbalskog kluba Čukarički. Prehrambena prodavnica nastavlja rad i nakon njegove smrti i dobija simboličan naziv "NENAD".

Smrt
----

Prvi avioni NATO avijacije poleteli su 24.04.1999 prema Jugoslaviji. Nenad, kao rezervista MUP-a Srbije bio je pozvan da čuva generalštab u ulici Kneza Miloša. Nenad je odmah odgovorio na poziv ostavivši njegovo dvoje male dece kod kuće sa njegovom ženom Snežanom. Mesec dana nakon što je bombardovanje počelo, Nenad je radio noćnu smenu. Prva bomba je bačena na generalštab obrušavajući okolne zgrade i jedan auto u nenadovoj neposrednoj blizini. Odmah je potrčao kako bi pomogao zaglavljenim ljudima, ali, nažalost avioni NATO avijacije su se vratili i ispustili još jednu bombu. Ona je bila smrtonosna po Nenada. Nenad je izgubio život 30.04.1999 godine u 38oj godini života, nekoliko časova posle ponoći.

Memorijalni turnir Nenad Neša Nikolić
-------------------------------------

FK Čukarički nagrade i plaketa.
Memorijalni turnir je prvi put održan u maju 2014e godine, na stadionu FK Čukarički. Fudbalski klub Čukarički sa prijateljima i porodicom Nenada Nikolića svake godine obeležava ovaj datum turnirom na kom učestvuju mlađe selekcije. Opština Čukarica je kao i svake godine podržala održavanje turnira, i obezbedila pehare za učesnike kao i plaketu za porodicu tragično stradalog Nenada Nikolića.

Odlikovanja i nagrade
---------------------

* Spomen ploča na zgradi Ministarstva spoljnih poslova
* Orden za zasluge u oblasti odbrane i bezbednosti I

Izvori
------

* Memorialni turnir Nenad Neša Nikolić Arhivirano 2016-03-04 na Wayback Machine-u
* Spomen ploča na zgradi Ministarstva spoljnih poslova
* Odren za zaskuge u oblasti odbrane i bezbednosti